[{"text_idx": "#000002", "text": "Posted by Stela in esperanto, intervjuo"}, {"text_idx": "#000008", "text": "Do, ni ambau\u0306 kurag\u0302igas vin partopreni per mallonga filmo (g\u0302is 5 minutoj). Kial?"}, {"text_idx": "#000011", "text": "\ud83c\udf9e\ufe0f Vi povas libere eksperimenti, via filmo simple devas esti tute en Esperanto!"}, {"text_idx": "#000017", "text": "Parolante kun Kejti mi pensas: kiu emas krei filmeton kun mi?"}, {"text_idx": "#000018", "text": "Posted by Stela in esperanto"}, {"text_idx": "#000021", "text": "Sed la plej bona afero estis povi babiladi en Esperanto por la podkasto. Mi s\u0302atas intervjui, demandi, ekscii perspektivon de aliaj homoj. C\u0302ies vivo, kontribuo kaj spertoj povas esti interesaj. Mi tre s\u0302atis verki la komencajn epizodojn, sed verdire kiam mi finfine povis sidig\u0302i, pripensi demandojn kaj havi la s\u0302ancon fakte demandi ilin al la homo antau\u0306 mi estis la plej bona parto de la laboro. Mia unua intervjuo aperis en februaro 2018, kaj mi estis entuziasme intervjuante homojn en la postaj monatoj. Tio bedau\u0306rinde ne dau\u0306ris longe, la intervjuoj kaj la novaj epizodoj abrupte haltis en la somero de 2018."}, {"text_idx": "#000022", "text": "\u201cNeu\u0306tralismo ne estas tiom neu\u0306trala\u201d \u2013 intervjuo kun Xana Paz"}, {"text_idx": "#000026", "text": "Tia malelekto estas SAT-kongreso, fakte ankau\u0306 SES au\u0306 la Universala Kongreso en mia kazo. Specife SAT tial, c\u0302ar mi ne sufic\u0302e bone konas g\u0302in. Mi au\u0306dis g\u0302in menciata nur kiel kontrasto al UEA au\u0306 en s\u0302ercoj, primokante la membrojn de SAT: \u201csatanoj\u201d."}, {"text_idx": "#000031", "text": "Ankau\u0306 ni parolos pri tio kial s\u0302i ne partoprenis Universalan Kongreson en Lisbono, ec\u0302 se g\u0302i okazis hejme. Kaj kompreneble pri multe pli, do au\u0306skultu la epizodon."}, {"text_idx": "#000032", "text": "Estis interese au\u0306di, ke kiam Xana parolas pri ne aktivi en la movado, s\u0302i uzas g\u0302in en la senco de internacie aktivi. Oni ne nepre devas vojag\u0302i por kontribui kaj fari ion ajn en Esperantujo, kaj la nuna situacio ja tre bone montras tion. Mi tre g\u0302uis babiladi kun Xana, do mi esperas, ke la intervjuo ankau\u0306 plac\u0302os al vi!"}, {"text_idx": "#000034", "text": "La panjo de la denaska kritikanto \u2013 intervjuo kun Anna Besenyei"}, {"text_idx": "#000035", "text": "anna besenyei, denaskulo, hungario, intervjuo, primo levi, ref"}, {"text_idx": "#000037", "text": "Panjo kun plena entuziasmo rakontas en nia hejmo."}, {"text_idx": "#000038", "text": "Kiel tio c\u0302io rilatas al mia patrino, kiun mi intervjuis ankorau\u0306 komence de la somero? Simple tiel, ke mi demandis s\u0302in kiel nia familia historio kunplektig\u0302as kun tiu nevortigebla tragedio de la dua mondmilito \u2013 t.e. kiu mankas de nia familiarbo pro Auschwitz. Kaj s\u0302i ja estis tradukisto en la plej granda parto de sia profesia vivo, ec\u0302 se ne de literaturaj tekstoj. Nian familion kaj elektitajn profesiojn profunde influis landoj, lingvoj kaj maljustaj judaj leg\u0302oj. Ekzemple kiujn lingvojn miaj geavoj lernis kaj kial? Kiujn intence ne, au\u0306 ne tuj?"}, {"text_idx": "#000042", "text": "Mi petis intervjuon de Kla\u0301ra por komune esplori kion ni pensas pri denaskeco. Unue, mi petis s\u0302in paroli pri sia familio, lingvaj dinamikoj kun siaj fratoj. Poste ni atingis la momenton kie jam indis komenci kompari niajn diversajn perspektivojn kaj spertojn pri denaskuleco. Ili vere similas. C\u0302u surprize? Eble ne."}, {"text_idx": "#000043", "text": "Kla\u0301ra kaj mi en Amsterdamo"}, {"text_idx": "#000044", "text": "Kun Kla\u0301ra ni ambau\u0306 estas franc-hungaroj, log\u0302is por mallonga tempo en Bruselo, studis en Nederlando, parolas preskau\u0306 la samajn lingvojn, kaj ni ec\u0302 trovis multe pli da komunaj aferoj dum nia babilado. Legi plu \u2192"}, {"text_idx": "#000047", "text": "Mi s\u0302atas babiladi kun homoj supozeble pro tio, c\u0302ar vere interesas min la vivo de aliuloj. Ne en la surfaca senco, tio neniam allogis min. Ec\u0302 mi povas diri, ke g\u0302enas min, malgrau\u0306 g\u0302ia utileco kapabli babiladi pri nenio. Mi preferas tion, kiam ni komencas ie, kaj iom post iom, pli kaj pli profunde ni sukcesas eniri la pensojn de la alia homo, kie ni rapide malkovras kial kaj kiel ni similas."}, {"text_idx": "#000048", "text": "Ni ja c\u0302iuj iel similas. Pasintsemajne mi havis la plezuron fari ec\u0302 du intervjuojn. Unu marde kaj unu dimanc\u0302e. La konkludo de ambau\u0306 estas, ke esti denaskulo havas multege da avantag\u0302oj. Kiam oni s\u0302atas la Esperanto-mondon, oni g\u0302ojas, ke ni ig\u0302is parto de g\u0302i june, fakte kiel eble plej frue. Por mi unu el la plej karaj homoj de tiu mondo estas Bertilo."}, {"text_idx": "#000049", "text": "Bertilo kaj mi en 2001"}, {"text_idx": "#000050", "text": "Ni ne ofte renkontig\u0302as. Mi devas rimarki, ke krom tiu c\u0302i foto, ni ec\u0302 eble ne havas pliajn komunajn fotojn. Tiun c\u0302i maldekstre mi ec\u0302 ne scias kiu faris... (eble mia panjo?) Sed mi tre bone memoras kiam kaj kie: la 1-an de januaro frumatene en 2001 en Cuxhaven, Germanio dum mia unua Internacia Seminario. Vi ja povas vidi la multajn malgrandajn c\u0302ampano-botelojn sur la au\u0306tomato. Mi estis 13-jara tiam. Kvankam tio ne tro gravas: kiam mi rigardas la foton mi pensas, ke ni ne tro s\u0302ang\u0302ig\u0302is intertempe. Niaj vivoj jes, sed la vizag\u0302oj, la amikeco kaj nia seriozeco tute ne. Kvazau\u0306 ni estus la plej mojosaj, alternativaj reklamvizag\u0302oj de la kolao- kaj c\u0302okolado-kompanioj. Plia publika konfeso de amo ne bezonatas, ja videblas de la foto c\u0302io."}, {"text_idx": "#000051", "text": "Por la ekstera Esperanto-mondo: vi au\u0306dis unue pri Bertilo depende de tio, kiam vi naskig\u0302is kaj kiam vi ekestis Esperanto-parolanto. C\u0302u Bertilo la muzikisto kiel la membro de Amplifiki, Persone, au\u0306 nuntempe kiel duono de la duopo de Bertilo kaj Birke? Au\u0306 mi supozas tio estas la pli ofta kazo: Bertilo la duondio, kiu kompreneble klarigas pri la gramatiko de Esperanto."}, {"text_idx": "#000053", "text": "Helpas min la tuta mondo \u2013 intervjuo kun Rob Moerbeek"}, {"text_idx": "#000055", "text": "Babiladi kun Rob Moerbeek estas pura plezuro. En la plej nova epizodo de #LaBoRen podkasto mi demandas la personon, kiu estas konata kiel la provleganto de Esperantujo. Li estas tiom kara, pacienca kaj interesa homo! Kaj g\u0302uste pro tio mi koleregas kontrau\u0306 mi mem, ke mi ne certig\u0302is pri tio, ke ni sukcesu trankvile paroli en mallau\u0306ta loko. Ni estis devigitaj sidi en strateto, ekster kafejo sur benko en ne tro interesa strato, sed tamen en vera centra turisma loko en Amsterdamo, antau\u0306 la klubkunveno de La Amsterdama Rondo, kiu kunvenas c\u0302iun duan dimanc\u0302on de la monato. Pro tio la sonkvalito suferis, ke mi tre bedau\u0306ras tion. Rob meritintus multe pli bonan finrezulton. Malgrau\u0306 la problemoj indas au\u0306skulti nian babiladon! Melono denove provis fari la heroan sonteknikistan laboron por savi kion eblas. Dankon! Se vi travivas la au\u0306skultadon de la unua parto de la babilado vi havos poste jam en la dua duono multe pli bonan sperton. C\u0302ar la historiojn de Rob ja indegas ekkoni!"}, {"text_idx": "#000067", "text": "Ekskribu vian retadreson se vi deziras ricevi retleteron kiam aperas nova blogero de Stela"}]